club47031643
Кичÿ изÿ айдыҥ 27-28-чи кÿндеринде Кабайлу-Межеликте Улу Курултай öткÿрилди. Jамылулар Курултай болбос деп кöп будактар да эткен болзо, тÿҥейле алтай албаты jуулган. Эки Курултайды (Бедюровтыҥ ла Кудирмековтыҥ) бириктирип jаҥы Эл башчы тудар амадулу болдыс. Бир Курултайдыҥ башчызы Б. Я. Бедюров келбеди, jе албаты-jон оны тыҥ да керекке албады. Правительство jанынаҥ улус база болбоды. Алтайга Путин В.В келген учун деп jартады. Jÿк ле «председатель комитета по информационной политике, межнациональным отношениям и связям с общественностью» В.С Торбоков  келди.
Эки кÿнниҥ туркунына келип  регистрироваться эткен улус 319 болды. Курултай 2 часта башталды. Бастыра организационный сурактарды,   аппаратура, курзак –тамак jанынаҥ иштенген улус бастыра М.М Теркинга болужып тургандар  болды. Курултайга алтай албаты jуулган учун, свет, суу, скорый помощь учун акчазын база салар керек болгон. Анайда ок албаты курзагын jÿктенип алган, бойыныҥ ла алдында, бойлорыла амадап келген эмтир. Бир де белен транспорт болбоды. Jе чындыкты бедиреп келген улуска ол «мелочь» эмтир. Керек болзо эҥмектеп те келерис деп jартады.
Кош-Агаш аймактыҥ улузы Курултайды бир ле кÿнге öткÿрип салактар деп сурады. Jе олорго албаты jöп бербеди. Келген болозо ÿзе jазап эдер керек деешти. 
Алтай албатыныҥ  айтканы кöп болды. Кöп сурактар jер, мал-аш айынча, jииттердиҥ аракыдажы  айынча,  той-jыргал , Алтай jаҥ, алтай тил-образовательный программа айынча ла jамылулар керегинде. 
Баштапкы кÿнде эҥирде кöп улус jана берген. Василий Дмитриевич отчодын айткан. Мерген Михайлович улуска бир канча  jартамалдар айдып, базала Василий Дмитриевичке jöмöжип, албатыла куучынды öткÿрген. Концерт болгон. Экинчи кÿнде jаҥы Устав тудуп, Путинге ле Бердниковко баштану бичир деп сурактардыҥ  бажына чыгып, эл башчыны талдар деп кыймыгу башталган. Кандидаттар: В.Д Кудирмеков ло М.М Теркин болдылар. Голосование тайный болор бо деерде, улус ачык болзын  деп сурады. Эки jара базыжып кемде кöп кижи,ÿн чотыйерис деешти. 
Jе эҥ ле учында Кудирмеков В.Д улусты «Ак jаҥдулар» деп бöлÿп, кыйгырып, эҥ ле кöп улус мында Мерген учун ол ÿзе Оҥдой аймактыҥ, ак jаҥдулары деп сöс айты. Кудайдыҥ бичимелдерин де В.Д Кудирмеков коскорды. Олорды тöгÿн деп айдарга сананган ба айса неге болуп Кудайдыҥ бичимелин коскорып баштаган, улус оҥдободы. Анайда ок форумда туружып турган кыска мен болуш jетирип интернеттеҥ тапкам деди. Кийнинеҥ ол кыс мындый jартамал берди. Ол кижиле качан да иштенбегем, бу Улу Курултайда jазаптыра баштапкы катап Василий Дмитриевичти кöрÿп jадым деп. Кийнинеҥ Топучаяда крест сындырган  кижини де сагышка алып, ак jаҥдулар деп сÿрекей табыш чыгарылган. 
  В.Д Кудирмековтоҥ улус мынайда сурап, кайкажып турдылар: «Бастыра курултайды бистиҥ улусла öткÿрип алала, Мергенниҥ  шылтузына болуп jÿреле, Мергенди jöмöп турган улустыҥ болужыла иштенеле, эмди неге тыҥзынып бистерди бойлорысты ойто  не jамандап тургаҥ », «Ойбокто до бистиҥ болушла чыккан эмезиҥ бе, эмди бистерди не jамандап jадыҥ?»деп. 
В.Д Кудирмековко  тубалар сÿрекей тыҥ jöбин берип, болушкан.
Кийнинеҥ та кемде Кудайлу улус, ак jаҥду улус Мергенниҥ jанындöн барзын, кара jаҥдулары Васядон  барзын деп кыйгырды. Анаҥла ÿзе неме башталган.
Улус бой-бойыла айдышкан, микрофонды былашкан. Кыйгырган да ачынган да. 
Мерген Михайловичти кöп аймактардыҥ улузы jöптöп турды, Кан-Оозы, Шабалин, Оҥдой. Карыш Кергилов деп кижиге та неде jарабады,  канча катап микрофонды былажып ,улусты чотоп турган бир кыстаҥ микрофонды ала тутты.  Сöс айдарга бербей, jаман кылынып турды. Мерген Михайлович ол микрофонды колынаҥ тура алып öчÿрип салган.
 Карыш Кергилов баштапкы кÿнде эзирик сценадыҥ jанында кайлайтам деп базып jÿрген болгон. Ведущий улуска мени лауреат, гран при алган великий кайчы деп, jарлазын деп сурап турды. Кийнинеҥ jаш улустаҥ права бар ба, машиналу Jолого jетире баркелзер деп сурап jÿгÿрди. А тÿн кирерде  аракы ичип, эзирик базып турды. Эртенгизинде мен jайзаҥ деп тыҥзыныш сÿрен болды. Jаан jайзаҥ, эр кижи, аракы ичип, тыҥзынып турарда, jашöскÿрим эҥирде куучын öткÿрип амыр тööп отургандар. Мындый айалганы кайкабас арга jок.
Мерген Михайлович jеҥип аларда В.С. Торбоков Эл башчыга болужарым деп созин берди. В.ДКудирмеков анаҥары база болужарым деп сöзин айтты. 
Анайып курултай божоды. Улус базыжа берди.